འོན་ཀྱང་ལོ་དེར་ཁོང་ལ་རླུང་རྟ་བརྒྱུགས་པ་འདྲ་སྟེ།འཛམ་གླིང་འཁྲུག་ཆེན་གཉིས་པའི་སྐོར་གྱི་སྒྲུང་ཞིག་འབྲི་བར་ཀོའུ་ཀུན་ཧམ་ཐེབས་རྩ་ཚོགས་པའིབྱ་དགའི་རོགས་དངུལ་ཐོབ།སྒྲུང་དེའི་གཏམ་རྒྱུད་ཀྱི་ས་བོན་ནི་འཇར་མན་གྱི་གྲོང་ཁྱེར་ཊི་རེ་ཟི་ཊུནཞེས་པ་ནས་བྱུང་ཞིང་།དེ་ནི་ཡོ་རོབ་ཀྱི་ཆེས་མཛེས་པའི་གྲོང་ཁྱེར་ཞིག་ཡིན་ལ།༡༩༤༥ལོར་མཉམ་འབྲེལ་དམག་དཔུང་གི་གནམ་གྲུས་དྲག་ཏུ་རྒོལ་ཏེ་ཐལ་བའི་རྡུལ་དུ་བརླག་ཅིང་།མི་ཆིག་འབུམ་ཆིག་ཁྲི་ལྔ་སྟོང་རྐྱེན་ལམ་དུ་བརྫངས།སྐབས་དེར་ཝ་ནེ་རྒ་ཐི་ནི་འཇར་མན་གྱི་ལག་ཏུ་ཤོར་བའི་ཨ་རིའི་བཟུང་དམག་ཅིག་ཡིན་པས་ཁོང་གིས་དོན་དེའི་མགོ་མཇུག་ཚང་མ་ཤེས།དེ་བས་ཁོང་གིས་རང་གི་མྱོང་བ་དངོས་དེ་སྒྲུང་དུ་བྲི་སྙམ་ཡོད།དུས་དེར་རོགས་དངུལ་དེས་ཁོང་ལ་དམིགས་འདུན་དེ་འགྲུབ་ཏུ་བཅུག་པས་ཁོང་གིས་དངུལ་དེ་དག་ལ་བརྟེན་ནས་ཕྱིར་འཇར་མན་དུ་སོང་སྟེ་དེའི་སྐོར་གྱི་རྒྱུ་ཆ་བཙལ་ཡང་ཆོག